S-1/2016

Mál þetta, sem dómtekið var 15. janúar sl., er höfðað með ákæru sem gefin var út af lögreglustjóranum á Suðurnesjum 22. desember 2015, á hendur ákærðu, J-x-x L-x-x D-x-x D-x-x fd. [...] og D-x-x S-x-x R-x-x fd. [...], spænskum ríkisborgurum, „fyrir fíkniefnilagabrot með því að hafa sunnudaginn 25. október 2015, í sameiningu staðið að innflutningi á samtals 483,31 g af kókaíni, sem hafði að meðaltali 35% styrkleika, ætluðu til söludreifingar hér á landi í ágóðaskyni. Fíkniefnin fluttu ákærðu til landsins sem farþegar með flugi FI-555 frá Brussel, Belgíu, falin í líkama sínum. Í fórum ákærða J-x-x fundust samtals 365,44 g af kókaíni og í fórum ákærða D-kk-nf samtals 117,87 g af kókaíni.“

Telst háttsemi þessi varða við 2. gr., sbr. 5. og 6 gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærðu verði dæmdir til refsingar og til greiðslu alls sakarkostnaðar og að gerð verði upptæk framangreind 483,31 g af kókaíni, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.

Kröfur ákærðu í málinu eru að þeim verði gerð sú vægasta refsing sem lög frekast leyfa og að gæsluvarðhaldsvist sem þeir hafa sætt óslitið frá 26. október 2015, verði dregin frá þeirri refsingu sem ákveðin verði að fullri dagatölu. Þá krefjast ákærðu þess að allur kostnaður sakarinnar greiðist úr ríkissjóði, þar með talin hæfileg þóknun til handa skipuðum verjendum.

Farið var með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu játuðu brot sitt fyrir dómi samkvæmt ákæru við fyrirtöku málsins þann 15. janúar sl. Játning ákærðu samrýmast gögnum málsins. Brot þeirra telst því sannað og er það réttilega heimfært til refsiákvæða í ákæru.

Við ákvörðun refsingar verður litið til þess að ákærðu hafa nú verið sakfelldir fyrir að hafa flutt inn til landsins talsvert magn af kókaíni, ætluðu til söludreifingar hér á landi í ágóðaskyni. Samkvæmt framlagðri matgerð hefði mátt framleiða 583 grömm af efni sem væri 29% af styrkleika. Styrkur þeirra efna sem ákærðu fluttu inn var að meðaltali um 35% og verður styrkurinn ekki talinn umtalsverður en efnin engu að síður hættuleg hefðu þau komist í umferð. Beindist brot ákærðu þannig að mikilsverðum hagsmunum, sbr. 1. tölulið 1. mgr. 70. gr. almennra hegningarlaga nr. 19/1940 auk þess sem brot ákærðu voru framin í sameiningu, sbr. 2. mgr. 70. gr. almennra hegningarlaga, sem horfir til refsiþyngingar.

Ákærðu hafa ekki áður verið fundnir sekir um refsiverðan verknað svo vitað sé. Ákærðu eru enn ungir að árum, sérstaklega ákærði D-kk-nf sem var 21 árs þegar hann var handtekinn. Ákærðu er einungis gefið að sök brot gegn lögum nr. 65/1974 um ávana- og fíkniefni en ekki brot gegn 173. gr. a. almennra hegningarlaga nr. 19/1940. Ákærðu játuðu brot sitt skýlaust. Enn fremur er í málinu litið til þáttar ákærðu í brotinu, en rannsókn lögreglu beindist að ákærðu sem burðardýrum en ekki sem skipuleggjendum og þá kemur fram í gögnum málsins að ákærðu hafi reynt að aðstoða lögreglu við að upplýsa um brotið. Allt framangreint er virt ákærðu til refsimildunar, sbr. 4., 8. og 9. töluliður 1. mgr. 70. gr. almennra hegningarlaga.

Að framangreindu virtu og að gættum styrkleika þeirra efna sem hér um ræðir og með vísan til dómvenju í sambærilegum málum, þykir refsing ákærðu hæfilega ákveðin fangelsi í 12 mánuði. Ekki þykja skilyrði til þess að skilorðsbinda refsinguna. Til frádráttar refsingunni komi gæsluvarðhald sem ákærðu hafa sætt vegna málsins frá 26. október 2015, að fullri dagatölu, sbr. 76. gr. almennra hegningarlaga.

Krafist var upptöku þeirra fíkniefna sem fundust á ákærðu og féllust ákærðu á upptökukröfuna. Með vísan til kröfugerðar ákæruvalds, gagna málsins og tilgreindra lagaákvæða í ákæru, verða gerð upptæk þau 483,31 gramm af kókaíni sem ákærðu voru með í sínum vörslum við komuna til Íslands miðvikudaginn 25. október 2015.

Á grundvelli sakfellingar ákærðu, sbr. 1. mgr. 218. gr. laga nr. 88/2008 um meðferð sakamála, verður ákærðu gert að greiða óskipt allan sakarkostnað málsins, sem er samkvæmt yfirlitið sækjanda, 820.894 krónur.

Ákærða, J-x-x L-x-x D-x-x D-x-x verður gert að greiða þóknun skipaðs verjanda síns á rannsóknarstigi, G-kk-ef S-x-x R-kk-ef hdl., og þóknun auk útlagðs kostnaðar skipaðs verjanda síns á rannsóknarstigi og fyrir dóminum, S-kvk-þgf Ý-kvk-þgf J-kvk-þgf hdl., sem þykir hæfilega ákveðin eftir umfangi málsins og með hliðsjón af tímaskýrslum eins og nánar getur í dómsorði

Ákærða, D-x-x S-x-x R-x-x verður gert að greiða þóknun og útlagðan kostnað skipaðs verjanda síns, T-kk-ef K-kk-ef hdl, sem þykir hæfilega ákveðin eftir umfangi málsins og með hliðsjón af tímaskýrslu, eins og nánar getur í dómsorði.

Tekið hefur verið tillit til virðisaukaskatts við ákvörðun þóknunar til verjenda.

B-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, J-x-x L-x-x D-x-x D-x-x, sæti fangelsi í 12 mánuði. Til frádráttar refsingunni kemur gæsluvarðhald sem ákærði hefur sætt frá 26. október 2015 að fullri dagatölu.

Ákærði, D-x-x S-x-x R-x-x, sæti fangelsi í 12 mánuði. Til frádráttar refsingunni kemur gæsluvarðhald sem ákærði hefur sætt frá 26. október 2015 að fullri dagatölu.

Ákærðu sæti upptöku á 483,31 grammi af kókaíni.

Ákærðu greiði óskipt sakarkostnað að fjárhæð 820.894 krónur.

Ákærði, J-x-x L-x-x D-x-x D-x-x, greiði þóknun skipaðs verjanda síns á rannsóknarstigi, G-kk-ef S-x-x R-kk-ef héraðsdómslögmanns, 306.900 krónur, og þóknun skipaðs verjanda síns á rannsóknarstigi og fyrir dómi, S-kvk-ef Ý-kvk-ef J-kvk-ef héraðsdómslögmanns, 941.160 krónur og 51.040 krónur í ferðakostnað.

Ákærði, D-x-x S-x-x R-x-x, greiði þóknun skipaðs verjanda síns, T-kk-ef K-kk-ef héraðsdómslögmanns, 818.400 krónur og 176.480 krónur í ferðakostnað.

B-kk-nf H-kk-nf